KISKŐRÖS VÁROS SZLOVÁK NEMZETISÉGI

Ö​NKORMÁNYZATA

Slovenská národnostná samospráva mesta Malý Kereš

Szám: 14-3/2012.

JEGYZŐKÖNYV

Készült: 
Kiskőrös Város Szlovák Nemzetiségi Önkormányzata 2012. április 23-án 8,00 órai kezdettel megtartott üléséről
Az ülés helye: 

Városháza emeleti tárgyalóterme
Jelen vannak:

Gmoser Györgyné

a testület elnöke




Dulai Györgyné

képviselő




Györk Ernőné


képviselő




Csővári János


képviselő




Dr. csertő Gyula


 jegyző




Kutyifa Sándorné Sinkovicz Csilla
jegyzőkönyvvezető
Gmoser Györgyné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. A testület a jegyzőkönyv hitelesítőjének Györk Ernőné képviselőt jelölte ki.

Ezt követően ismertette a napirendi javaslatot, majd kérdés, hozzászólás hiányában szavazásra bocsátotta azt. A testület a napirendet egyhangú szavazással a következők szerint fogadta el:

N A P I R E N D:
1.
BESZÁMOLÓ A NEMZETISÉGI ÖNKORMÁNYZAT 2011. ÉVI KÖLTSÉGVETÉSÉNEK TELJESÍTÉSÉRŐL


Előterjesztő: a nemzetiségi önkormányzat elnöke

2.
A NEMZETISÉGI ÖNKORMÁNYZAT 2012. ÉVI KÖLTSÉGVETÉSÉNEK MÓDOSÍTÁSA

     
Előterjesztő: a nemzetiségi önkormányzat elnöke

3.  
AKTUÁLIS KÉRDÉSEK
1. napirend

BESZÁMOLÓ A NEMZETISÉGI ÖNKORMÁNYZAT 2011. 

ÉVI KÖLTSÉGVETÉSÉNEK TELJESÍTÉSÉRŐL

 (Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a nemzetiségi önkormányzat 2011. évben 1.111.000,-Ft feladatalapú támogatásban részesült. Kiadásainak jelentős részét a hagyományőrző programokra fordított kiadások jelentették.
Kérdés, módosító javaslat hiányában szavazásra bocsátotta az előterjesztést, amelyet a testület egyhangú szavazással az alábbiak szerint fogadott el:

20/2012. sz. Szlovák Nemzetiségi Önk. határozat: 
HATÁROZAT

1.
A Kiskőrös Város Szlovák Nemzetiségi Önkormányzatának testülete a 2011. évi 
költségvetésének teljesítéséről szóló beszámolót 

           1.507.000,- Ft teljesített bevétellel,

              870.000,- Ft teljesített kiadással,


a Nemzetiségi Önkormányzat költségvetésének mérlegét a határozat mellékletében 
foglaltak szerint fogadja el.
2.
Kiskőrös Város Szlovák Nemzetiségi Önkormányzata kezdeményezi Kiskőrös Város 
Önkormányzatánál a költségvetési beszámoló szerinti adatoknak a Város 2011. évi 
költségvetési beszámolójának befogadását.

2. napirend
A NEMZETISÉGI ÖNKORMÁNYZAT 2012. ÉVI

KÖLTSÉGVETÉSÉNEK MÓDOSÍTÁSA

(Írásos előterjesztés a jegyzőkönyvhöz mellékelve.)

Előterjesztő: a nemzetiségi önkormányzat elnöke

Az elnök az írásos előterjesztés szóbeli kiegészítéseként elmondta, hogy a nemzetiségi önkormányzat 210.000,-Ft főösszeggel fogadta el a 2012. évi költségvetését, viszont a 2011. évi beszámoló elfogadásával a pénzmaradvány beépítésre került a 2012. évi költségvetésbe, ezért indokolt annak módosítása. 
Kérdés, módosító javaslat hiányában szavazásra bocsátotta az előterjesztést, amelyet a testület egyhangú szavazással az alábbiak szerint fogadott el:

21/2012. sz. Szlovák Nemzetiségi Önk. határozat: 
HATÁROZAT

Kiskőrös Város Szlovák Nemzetiségi Önkormányzata a 2012. évi költségvetésének

bevételi előirányzatát 852.000 forintban,

kiadási előirányzatát 852.000 forintban

állapítja meg, a határozat mellékletében foglalt részletezés szerint.

AKTUÁLIS KÉRDÉSEK

Ezt követően az elnök részletesen ismertette a közeljövőben megrendezésre kerülő „Városalapítók Napja és Országos Rétesfesztivál”elnevezésű programot és kérte a testületet, hogy az országos hírű és a szlovák hagyományok felelevenítését szolgáló rétes fesztivál teljes megszervezését, lebonyolítását támogassa a testület.
Ennek keretében elmondta, hogy előzetes számításai alapján a rétes fesztivál megszervezése 500.000,-Ft költséget jelentene a testület költségvetéséből.
22/2012. sz. Szlovák Nemzetiségi Önk. határozat:

HATÁROZAT

Kiskőrös Város Szlovák Nemzetiségi Önkormányzata 500.000,- Ft-ot biztosít a Kiskőrösön megrendezésre kerülő „Városalapítók Napja és Országos Rétesfesztivál” című rendezvényen a rétes fesztivál megrendezésére az azzal kapcsolatos kiadások textíliák, élelmiszer alapanyagok, műanyag evőeszközök, oklevelek költségeire a Szlovák Nemzetiségi Önkormányzat 2012. évi költségvetéséről szóló módosított 21/2012. sz. Szlovák Nemzetiségi Önk. határozat mellékletében meghatározott dologi kiadások előirányzat terhére, akként, hogy az 500.000,-Ft összegből 200.000,-Ft előlegként készpénzben kerüljön kifizetésre.

A Nemzetiségi Önkormányzat testülete felkéri a Polgármesteri Hivatal Pénzügyi Osztályát, hogy a 200.000,-Ft előleg készpénzben történő felvételéről, illetőleg a 300.000,- Ft összeg számla ellenében történő átutalásáról gondoskodjon.

Kmft.

